 NA MWANGI MUIRURI  MNAMO Julai 7, 2023 siku iliyolingana na maandamano ya Saba Saba Kenya, Hakimu Mwandamizi katika mahakama ya Kisii alitoa tangazo washukiwa wa kisa cha unyama kumng’oa macho mtoto Brighton Sagini wana hatia.  Mtoto Sagini alifanyiwa ukatili huo akiwa wa miaka mitatu ambapo alitekwa nyara na baada ya kutiwa majeraha ya milele akatupwa katika shamba la mahindi. Wapita njia ndio walimwona na akapelekwa hospitalini. Hakimu Christine Ogweno alisema kwamba adhabu kwa watatu hao ataitoa mnamo Julai 21, 2023. Washtakiwa ambao ni watatu ni nyanyake mtoto Sagini, Bi Rael Mayaka, shangazi, Pacifika Nyakerario na binamu, Alex Maina. Hakimu alihuzunika kwamba “kitendo hicho cha ukatili kilimnyima mtoto Sagini uwezo wa kuwahi kuona tena na ni matarajio ya korti hili kuwa juhudi zote zitafanywa ili kufanya mtoto huyu aafikie kilele cha maisha yake kwa ufanisi wote iwezekanavyo”. Hakimu huyo atakuwa na kibarua cha kutoa adhabu ambayo ni kati ya kifungo cha miaka 10 gerezani na kile cha maisha.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  